Mikrobiologjia

Mikrobiologjia (nga greq. μικρός, mikrós, -"i vogel"; βίος, víos,-"jete" dhe λόγος, lógos,-"fjalë", "mësim", "dije") është degë e biologjisë që merret me studimin e mikroorganizmave (mikrobeve), ndërtimin, funksionimin dhe ndikimin e tyre në organizmat e tjera të gjalla. Mikroorganizmat janë organizma të vogla mikroskopike njëqelizore të padukshme për syrin e njeriut. Këtu hyjnë bakteriet, protozoat, kërpudhat, mikroalgat, prokariotet dhe viret.  

 Historia e mikrobiologjisë 
Bakteriet u vëzhguan në fillim nga Anton van Leeuwenhoek, në vitin 1676 me anën e një mikroskopi njëlentësh të cilin ai e ndërtoi vetë. Emri "bakterium" hyri shumë më vonë në përdorim, nga Christian Ehrenberg në vitin 1828, fjalë që rrjedh nga greqishtja βακτηριον, vaktirion - "shkop i vogël, thupër".  

 Nëndegët e mikrobiologjisë 
Fusha e mikrobiologjisë mund të ndahet përgjithësisht në disa nëndegë : 
 Mikrobiologjia fiziologjike: Studimi i funksionimit biokimik te qelizave mikrobiologjike. Përfshin studimin e rritjes mikrobiologjike, metabolizmin mikrobiologjik dhe strukturën qelizore të bakterieve.
 Mikrobiologjia gjenetike : studion se si janë të organizuar genet tek mikrobet në lidhje me funksionet e tyre qelizore. Lidhet ngushte me biologjinë molekulare.
 Mikrobiologjia mjekësore ose medicinale: studion rolin e mikrobeve ne sëmundjet e njeriut.  Ajo përfshin studimin e patogjenezës mikrobiologjike dhe epidemiologjine dhe ka lidhje me studimin e sëmundjeve patologjike dhe imunologjike.  
 Mikrobiologjia veterinare: studion rolin e mikrobeve ne medicinën (mjekësinë) veterinare.  
 Mikrobiologjia mjedisore: studion funksionin dhe larminë e mikrobeve ne mjedisn e tyre natyror.  Përfshin studimin e ekologjisë mikrobiologjike, ciklin ushqyes mikrobiologjik, gjeomikrobiologjik, larmine mikrobiologjike dhe Bioremediacioni.  
 Mikrobiologjia zhvilluese : studion zhvillimin e mikrobeve.  Përfshin sistematiken bakteriale dhe taksonominë.  
 Mikrobiologjia industriale: shfrytëzon mikrobet për përdorim ne ecuritë (proceset) industriale.  Këtu hyjnë tharmëtimi industrial dhe trajtimin e ujërave të zeza.  Lidhet ngushte me bioteknologjine industriale.  Kjo fushe përfshin gjithashtu prodhimin e birrës, një zbatim i rëndësishëm i mikrobiologjisë.  
 Aeromikrobiologjia: studion mikroorganizmat e ajrit.  
 Mikrobiologjia ushqimore: studion mikrobet qe shkaktojnë prishjen e ushqimeve.  
 Mikrobiologjia farmaceutike: studion mikrobet qe shkaktojnë ndotjen dhe prishjen farmaceutike.  

 Dobitë e mikrobiologjisë 

 Shiko edhe 
 Bakteriologjia
 Virologjia
 Mikologjia
 Imunologjia

 Lidhje të jashtme 
 Mikrobiologjia (1)
 Mikrobiologjia (2)
 Mikrobiologjia (3)

Kategoria:Biologji
Kategoria:Mikrobiologji